2006. október 15-én a FIFA hivatalosan bejelentette, hogy Chile lesz a rendező. Ez a harmadik alkalom, hogy Chile labdarúgó-világbajnokságnak ad otthont, korábban az 1962-es labdarúgó-világbajnokság és az 1987-es ifjúsági labdarúgó-világbajnokság házigazdája volt, ez az első alkalom, hogy női tornát rendez. A döntés meglepetésként érte Chilét, mivel eredetileg neki adták a 2008-as U17-es női labdarúgó-világbajnokság rendezési jogát, melyet végül Új-Zéland kapott meg (Ecuador mindkét esetben sikertelenül pályázott). Chile korábban otthont adott a 2006-os U20-as női Dél-amerikai kontinensviadalnak, valamint 2008 januárjában az első U17-es női Dél-amerikai kontinensviadalnak is.